**SPRENDIMAS**

**DĖL PRITARIMO VIEŠOSIOS ĮSTAIGOS JUODUPĖS KOMUNALINIO ŪKIO**

**2018 METŲ DIREKTORIAUS VEIKLOS ATASKAITAI**

2019 m. balandžio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Rokiškio rajono savivaldybės tarybos 2019 m. kovo 29 d. sprendimu Nr. TS-43,,Dėl Rokiškio rajono savivaldybės tarybos veiklos reglamento patvirtinimo“ patvirtinto Rokiškio rajono savivaldybės tarybos veiklos reglamento 273, 276, 277 punktais, Rokiškio rajono savivaldybės taryba n u s p r e n d ž i a:

 1. Pritarti viešosios įstaigos Juodupės komunalinio ūkio 2018 metų direktoriaus veiklos ataskaitai (ataskaita pridedama).

 2. Ataskaitą skelbti savivaldybės interneto svetainėje [www.rokiskis.lt](http://www.rokiskis.lt).

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rimantas Kirstukas

PRITARTA

Rokiškio rajono savivaldybės tarybos

2019 m. balandžio 26 d. sprendimu Nr. TS-

**VIEŠOSIOS ĮSTAIGOS JUODUPĖS KOMUNALINIO ŪKIO**

**2018 METŲ DIREKTORIAUS VEIKLOS ATASKAITA**

**I. BENDRI DUOMENYS**

Viešoji įstaiga Juodupės komunalinis ūkis:

registracijos data: 2002 m. spalio 24 d.;

registracijos Nr. VŠ2002–1;

adresas: Pergalės g. 8A, Juodupės mstl., Rokiškio raj., LT–42466;

įmonės kodas 173739274.

Dalininko įnašai:

ataskaitinio laikotarpio pradžioje – 924 316 Eur;

ataskaitinio laikotarpio pabaigoje – 924 316 Eur.

Įstaigos dalininkai: Rokiškio rajono savivaldybė, dalininko dalis – 100 proc.

Valdymo organai:

visuotinis dalininkų susirinkimas; savininko raštiški sprendimai prilyginami visuotinio dalininkų susirinkimo sprendimams;

įstaigos direktorius – vienasmenis valdymo organas;

įstaigos stebėtojų taryba – patariamasis organas.

**II. DARBUOTOJAI IR DARBO APMOKĖJIMAS**

Duomenys apie darbuotojų sudėtį ir vidutinį mėnesio darbo užmokestį (bruto) pateikti 1 lentelėje.

 1 lentelė

|  |  |  |
| --- | --- | --- |
|  | Darbuotojų skaičius  | Vidutinis mėnesio darbo užmokestis, Eur |
| Vadovai | 3 | 1094 |
| Administracija, specialistai | 5 | 718 |
| Katilinės operatoriai, remonto darbininkai | 14 | 693 |
| Iš viso | 22 | 753 |

2018 metais priimtas 1 darbuotojas, atleistas 1 darbuotojas. Ataskaitiniu laikotarpiu darbuotojų skaičius buvo stabilus – 22 darbuotojai.

**III. TURTAS**

Ilgalaikis turtas, tūkst. Eur:

pastatai ir statiniai – 1139;

transporto priemonės – 1,5;

kita įranga, prietaisai, įrankiai, įrenginiai – 334;

kitas materialus turtas – 0,5.

**Visas ilgalaikis turtas:** **1475.**

Trumpalaikis turtas, tūkst. Eur:

atsargos – 16;

pirkėjų skolos –228;

piniginės lėšos – 58.

**Visas trumpalaikis turtas: 302.**

**Iš viso turtas: 1777 tūkst. Eur.**

Informacija apie įsigytą, nurašytą turtą, tūkst. Eur. 2018 metais buvo pirktas kopijavimo aparatas, kurio vertė – 0,2 tūkst. Eur.

2018 metais nurašytas turtas: nėra.

**IV. ŪKINĖ VEIKLA, FINANSINIAI VEIKLOS RODIKLIAI**

 tūkst. Eur

|  |  |  |  |  |
| --- | --- | --- | --- | --- |
| Pagrindiniai rodikliai | Namų eksploatacija, transportas | Šilumos ūkis | Kita veikla | Iš viso |
| **Pajamos**  | **40,9** | **405,8** | **18,4** | **465,1** |
| **Sąnaudos iš viso:** | **51,9** | **396,5** | **18,5** | **466,9** |
| tarp kurių darbo užmokestis | 30,4 | 168,5 |  | 198,9 |
| soc. draudimas | 9,4 | 52,6 |  | 62,0 |
| ilgalaikio turto nusidėvėjimas | 0,7 | 50,0 |  | 50,7 |
| medžiagos, atsarginės dalys | 5,5 | 6,8 |  | 12,3 |
| kuras | 1,9 | 84,4 |  | 86,3 |
| elektra |  | 18,6 | 5,2 | 23,8 |
| vanduo |  | 0,4 | 9,6 | 10,0 |
| palūkanos |  | - |  | - |
| mokesčiai |  | 2,0 |  | 2,0 |
| kitos sąnaudos | 4,0 | 13,2 | 3,7 | 20,9 |
| **Veiklos rezultatas** | **-11,0** | **9,3** | **-0,1** | **-1,8** |

Pagrindinė veikla: šilumos ir karšto vandens gamyba. Pokyčiai, palyginti su 2017 metais:

 pajamos padidėjo 10,8 tūkst. Eur, arba 2,4 proc.;

 sąnaudos padidėjo 24,1 tūkst. Eur, arba 5,4 proc.

 Aplinkybės, nulėmusios pajamų padidėjimą:

* žemesnė vidutinė oro temperatūra šildymo sezonų metu, skirtumas apie 1°C;
* didesnės Juodupės seniūnijos kelių ir gatvių priežiūros žiemą apimtys.

Sąnaudos didėjo dėl:

* darbo užmokesčio augimo;
* katilinių kuro kainos padidėjimo;
* remonto apimčių padidėjimo.

Šildymo ir karšto vandens kaina patvirtinta (be pakeitimų) 2016-02-19:

7,8 ct/kWh šildyti, taikoma nuo 2010-03-01;

5,7 Eur/kub. m karštam vandeniui, taikoma nuo 2013-03-01.

Priskaičiuoti ir sumokėti mokesčiai:

 tūkst. Eur

|  |  |  |  |  |  |  |  |
| --- | --- | --- | --- | --- | --- | --- | --- |
|  | Gyventojų pajamų mokesčio | Pridėtinės vertės mokesčio | Taršos mokestis | Nekilnojamojo turto mokesčio | Socialinio draudimo mokesčio | Kitų mokesčių | Iš viso |
| Priskaičiuota | 21,2 | 25,5 | 1,7 | 0,3 | 81,0 | 0,4 | 130,1 |
| Sumokėta | 21,2 | 25,5 | 1,5 | 0,3 | 81,0 | 0,2 | 129,7 |

Informacija apie debitorinį ir kreditorinį įsiskolinimą (tūkst. Eur):

debitorinis įsiskolinimas 2018-12-31 iš viso: 227,8, iš kurių: gyventojai – 169,7, Rokiškio r. savivaldybė – 38,6, Juodupės vaikų darželis – 5,6.

Kreditorinis įsiskolinimas 2018-12-31 iš viso: 34,5, iš kurių: AB „Rėkyva“ – 11,6, AB ,,Energijos skirstymo operatorius“ – 2,2, atostogų rezervas – 12,6.

**V. VEIKLOS PLANAI IR PROGNOZĖS**

 Rokiškio rajono savivaldybės tarybos posėdyje 2019 m. kovo mėnesį buvo pristatyti laikinosios komisijos pasiūlymai dėl akcinių bendrovių „Rokiškio komunalininkas“ ir Rokiškio butų ūkio sujungimo. Antruoju punktu komisija siūlo išanalizuoti viešosios įstaigos Juodupės komunalinio ūkio likvidavimą ir turto investavimo į AB ,,Rokiškio komunalininkas“ galimybes. Viešoji įstaiga Juodupės komunalinis ūkis siūlo išanalizuoti galimybę likviduoti įstaigą, o jos turtą konsolidavus su AB ,,Rokiškio komunalininkas“ šilumos ūkio turtu investuoti į savivaldybės steigiamą įmonę, veikiančią šilumos gamybos ir tiekimo sektoriuje. Integravus Rokiškio rajono katilines, savivaldybės netiesiogiai valdomas per VšĮ Juodupės komunalinį ūkį ir AB ,,Rokiškio komunalininkas“ į atskirą įmonę, veikiančią tik šilumos ūkyje, būtų pasiekta daugiau skaidrumo jautriame sektoriuje.

\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės tarybai

**SPRENDIMO PROJEKTO ,,DĖL PRITARIMO VIEŠOSIOS ĮSTAIGOS JUODUPĖS KOMUNALINIO ŪKIO 2018 METŲ DIREKTORIAUS VEIKLOS ATASKAITAI“ AIŠKINAMASIS RAŠTAS**

2019-04-26

Rokiškis

**Parengto sprendimo projekto tikslai ir uždaviniai.** Kaip yra numatyta Lietuvos Respublikos vietos savivaldos įstatyme ir Rokiškio rajono savivaldybės tarybos veiklos reglamente, teikiama tarybai svarstyti viešosios įstaigos direktoriaus veiklos ataskaita.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas, ir Rokiškio rajono savivaldybės tarybos veiklos reglamentas.

 **Sprendimo projekto esmė.** Lietuvos Respublikos vietos savivaldos įstatymo 16 straipsnio 2 dalies 19 punkte, Rokiškio rajono savivaldybės tarybos 2019 m. kovo 29 d. sprendimu Nr. TS-43 patvirtintame Rokiškio rajono savivaldybės tarybos veiklos reglamente numatyta, kad savivaldybės taryba išklauso savivaldybės viešųjų įstaigų (kurių savininkė yra savivaldybė), vadovų ataskaitas, vadovų atsakymus į tarybos narių paklausimus ir priima sprendimus dėl šių ataskaitų. Dėl to teikiama tarybai viešosios įstaigos Juodupės komunalinio ūkio, kurios savininkė yra Rokiškio rajono savivaldybė, direktoriaus 2018 metų veiklos ataskaita Ataskaitoje pateikti duomenys apie viešąją įstaigą, darbuotojus, jų darbo apmokėjimą, turtą, įstaigos ūkinę veiklą, finansinius rodiklius, įstaigos veiklos planai.

 **Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų;

**neigiamos** – nebus.

**Sprendimo nauda Rokiškio rajono gyventojams.** Direktoriaus ataskaita yra vieša ir Rokiškio rajono savivaldybės gyventojai gali išsamiai susipažinti su įstaigos veikla, teikiamomis paslaugomis ir teikti pasiūlymus, pageidavimus.

**Finansavimo šaltiniai ir lėšų poreikis**. Sprendimui įgyvendinti savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėjo pavaduotoja Violeta Bieliūnaitė-Vanagienė